**POSTUP AKO DAROVAŤ 2% Z DANÍ**

Veľmi pekne Vám ďakujeme, že Ste sa aj tento rok rozhodli darovať svoj podiel z daní v prospech Občianskeho združenia DEMIAN.

1. **Ak Ste zamestnanec:**

V lehote do 15.2.2024 požiadajte Vášho zamestnávateľa (mzdovú účtovníčku) o ročné zúčtovanie preddavkov na daň z príjmov FO a o tlačivo – tzv. Potvrdenie o zaplatení dane z príjmov zo závislej činnosti.

Na základe tohto Potvrdenia o zaplatení dane vyplníte tlačivo – tzv. Vyhlásenie o poukázaní podielu zaplatenej dane z príjmov FO, a to nasledovne:

* vyplníte svoje osobné údaje
* do riadku č. 12 vpíšete sumu z riadku č. 24 z Potvrdenia o zaplatení dane
* v riadku č. 13 vypočítate 2 % z predošlej sumy (0,02 x predošlá suma) a zaokrúhlite MATEMATICKY na eurocenty, teda na sumu, s dvomi miestami za desatinnou čiarkou
* do riadku č. 14 vpíšete dátum z riadku č. 26 z Potvrdenia o zaplatení dane. Ak v Potvrdení o zaplatení dane nie je uvedený žiadny dátum, vpíšete dátum 31.3.2024
* v spodnej časti uvediete dátum vyplnenia Vyhlásenia a vlastnoručne sa podpíšete

Takto vyplnené Vyhlásenie spolu s Potvrdením o zaplatení dane sa doručuje Daňovému úradu (osobne, alebo poštou) v lehote do **30.4.2024**.

Radi ich odovzdáme za Vás – v takomto prípade nám prosím doručte originály oboch dokumentov a my ich za Vás doručíme Daňovému úradu.

1. **Ak Ste SZČO alebo s. r. o.,** v takomto prípade sa údaje o OZ DEMIAN vpisujú priamo do daňového priznania, do príslušného oddielu, a to nasledovne:

Obchodné meno (názov): OBČIANSKE ZDRUŽENIE DEMIAN

Právna forma: OBČIANSKE ZDRUŽENIE

IČO: 42304113

Sídlo: Hronská Breznica č. 111, 966 11

Ďakujeme za príspevok!

OZ DEMIAN Hronská Breznica.